ആസിഡ് ആക്രമണത്തിനിരയായ യുവതിയ്ക്ക് വൃക്ക മാറ്റിവയ്ക്കാന് 15ലക്ഷം നല്കി ദീപിക ആസിഡ് ആക്രമണത്തിന് ഇരയായ ബാല പ്രജാപതിയ്ക്ക് സഹായഹസ്തവുമായി ബോളിവുഡ് താരം ദീപിക പദുകോണ്. താരത്തിന്റെ ചിത്രമായ ഛപകില് സഹതാരമായി എത്തിയ ബാലയ്ക്ക് 15 ലക്ഷം രൂപയാണ് താരം നല്കിയതെന്നാണ് റിപ്പോര്ട്ടുകള്. വൃക്ക സംബന്ധമായ രോഗത്ത തുടര്ന്ന് ചികിത്സയിലായ ബാലയ്ക്ക് വൃക്ക മാറ്റിവയ്ക്കുന്നതിന് വേണ്ടിയാണ് ദീപിക പണം കൈമാറിയത്. അതേസമയം, ഓഗസ്റ്റ് പകുതിയോടെ സഞ്ജയ് ലീലാ ബന്സാലി സിനിമയുടെ പേരില് ദീപിക വാര്ത്തകളില് ഇടം നേടിയിരുന്നു. ബൈജു ബാവ്റ എന്ന സിനിമയില് ഭര്ത്താവും സിനിമയിലെ നായകനുമായ രണ്വീര് സിംഗിന് വാഗ്ദാനം ചെയ്ത അതേ പ്രതിഫലം ആവശ്യപ്പെട്ടതിന് ദീപികയെ ചിത്രത്തില് നിന്ന് ഒഴിവാക്കുകയായിരുന്നു.